Document ID: 32004D0697

KOMMISSIONENS BESLUTNING
af 14. oktober 2004
om visse beskyttelsesforanstaltninger over for bluetongue i Spanien
(meddelt under nummer K(2004) 4055)
(EØS-relevant tekst)
(2004/697/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), senest ændret ved Rådets direktiv 2002/33/EF (2), særlig artikel 10, stk. 3, og
ud fra følgende betragtninger:
(1)
Spaniens program for overvågning af bluetongue viste den 13. oktober 2004, at der i den østlige del af provinsen Cádiz i det sydlige Spanien findes bluetonguevirus.
(2)
For at undgå, at sygdommen spredes, har de spanske myndigheder forbudt, at der fra provinserne Cádiz, Sevilla og Málaga og fra visse distrikter i provinserne Córdoba, Granada og Huelva afsendes dyr af arter, der er modtagelige for bluetongue, herunder sæd, æg og embryoner af sådanne dyr.
(3)
Bluetongue er opført på liste A hos det Internationale Kontor for Epizootier (OIE). Udbredelsen af denne sygdom udgør en alvorlig fare for Fællesskabet og kunne få konsekvenser for samhandelen på internationalt plan.
(4)
Af hensyn til klarheden og gennemsigtigheden anbefales det, at der på fællesskabsplan træffes foranstaltninger til at forebygge sygdommens spredning, særlig for så vidt angår afsendelse af dyr af arter, der er modtagelige for bluetongue, herunder sæd, æg og embryoner af sådanne dyr fra de områder, som de spanske myndigheder har indført restriktioner for. Disse foranstaltninger tilgodeser de foranstaltninger, de spanske myndigheder allerede har truffet.
(5)
I afventning af mødet i Den Stående Komité for Fødevarekæden og Dyresundhed og i samarbejde med den pågældende medlemsstat bør Kommissionen træffe midlertidige beskyttelsesforanstaltninger for så vidt angår afsendelse af levende dyr af modtagelige arter fra de berørte områder -
VEDTAGET FØLGENDE BESLUTNING:
Artikel 1
Spanien forbyder afsendelse af levende dyr af arter, der er modtagelig for bluetongue, og af sæd, æg og embryoner af sådanne dyr fra de distrikter, der er opført i bilaget til denne beslutning.
Artikel 2
Medlemsstaterne ændrer de foranstaltninger, de anvender for samhandelen, således at de bliver i overensstemmelse med denne beslutning, og underretter straks Kommissionen herom.
Artikel 3
Denne beslutning tages op til fornyet overvejelse på baggrund af udviklingen i situationen og de undersøgelser, de spanske myndigheder foretager.
Denne beslutning tages op til fornyet overvejelse på mødet i Den Stående Komité for Fødevarekæden og Dyresundhed planlagt til den 19. oktober 2004.
Artikel 4
Denne beslutning er rettet til medlemsstaterne.
Udfærdiget i Bruxelles, den 14. oktober 2004.

Labels: 0
3
18
6